The Rolling Stones (άλμπουμ)

Το The Rolling Stones είναι το πρώτο και ομώνυμο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 16 Απριλίου του 1964 μέσω της δισκογραφικής εταιρείας "Decca".Decca Classics Η αμερικάνικη έκδοση του άλμπουμ έφερε την ονομασία England's Newest Hit Makers και πραγματοποιήθηκε στις 30 Μαΐου του ίδιου έτους.

Ο δίσκος
Ο δίσκος ηχογραφήθηκε στα "Regent Sound Studios" του Λονδίνου, τον Ιανουάριο και τον Φεβρουάριο του 1964 με παραγωγούς τους Έρικ Ίστον και Άντριου Λουκ Όλνταμ, με το συγκρότημα να περνάει όμως μόλις πέντε ημέρες στο στούντιο. Η κυκλοφορία του πραγματοποιήθηκε από την "Decca Records" στην Μεγάλη Βρετανία και από την "London Records" στην Βόρεια Αμερική. 

Η αμερικάνικη έκδοση του άλμπουμ πραγματοποιήθηκε στο τέλος Μαΐου του 1964 με σκοπό να συμπέσει με την άφιξη του συγκροτήματος στη Νέα Υόρκη την 1 Ιουνίου, όταν και ξεκίνησαν την πρώτη τους περιοδεία στις Ηνωμένες Πολιτείες. Η διαφορά ανάμεσα στην ευρωπαϊκή και την αμερικάνικη έκδοση είναι ότι στις Ηνωμένες Πολιτείες συμπεριλήφθηκε το κομμάτι "Not Fade Away", το οποίο είχε αποτελέσει την πρώτη Top-50 επιτυχία του συγκροτήματος στο Billboard.

Η πλειοψηφία των κομματιών που συμπεριλαμβάνονται στο άλμπουμ φανερώνουν την αγάπη των Rolling Stones για τα μπλουζ, αφού με εξαίρεση το τραγούδι "Tell Me (You're Coming Back)", το οποίο είναι σύνθεση των Μικ Τζάγκερ και Κιθ Ρίτσαρντς, τα κομμάτια του δίσκου είναι διασκευές σε καλλιτέχνες της μπλουζ και της ροκ εντ ρολ μουσικής.

Το εξώφυλλο του δίσκου είναι μια φωτογραφία του συγκροτήματος παρμένη από τον Νίκολας Ράιτ και δεν φέρει τον τίτλο του άλμπουμ ή το όνομα του συγκροτήματος, παρά μόνο την προαναφερθείσα φωτογραφία και το λογότυπο της "Decca Records".The Rolling Stones' Album Artwork Secrets Revealed

Το "The Rolling Stones" σκαρφάλωσε στην κορυφή των βρετανικών τσαρτ, όπου παρέμεινε για δώδεκα εβδομάδες πριν το διαδεχθεί το "A Hard Day's Night" των Beatles. Επίσης, ανέβηκε στην ενδέκατη θέση του Billboard, παραμένοντας στον αμερικάνικο κατάλογο επιτυχιών για 35 εβδομάδες για να βραβευθεί τελικά ως χρυσός δίσκος.51 Years Ago: The Rolling Stones Release Their Debut Album in America  Read More: 51 Years Ago: The Rolling Stones Release Their Debut Album | http://ultimateclassicrock.com/rolling-stones-debut-album/?trackback=tsmclip Το σινγκλ "Not Fade Away" γνώρισε μεγάλη επιτυχία στην πατρίδα του συγκροτήματος, φθάνοντας μέχρι την τρίτη θέση των τσαρτ, την υψηλότερη από οποιοδήποτε άλλο τραγούδι τους μέχρι τότε, ενώ το "Tell Me" υπήρξε το πρώτο Top-30 των Rolling Stones στις Ηνωμένες Πολιτείες και γνώρισε μεγάλη επιτυχία στην Ολλανδία και το Βέλγιο.

Οι κριτικές για το άλμπουμ υπήρξαν θετικές, με το "Allmusic" να το βαθμολογεί με 4,5 αστέρια με άριστα τα πέντε, ο Mark Prindle με 8 / 10 και το "Sputnik Music" με μέσο όρο βαθμολογιών 3,6 / 5.Prindle Record Reviews - The Rolling Stones - Mark Prindle

Λίστα Τραγουδιών

Θέσεις τσαρτ
The Rolling Stones (άλμπουμ)

Επίσημη κυκλοφορία: 16 Απριλίου 1964
ΧώραΘέση Ηνωμένο ΒασίλειοROLLING STONES - OfficialCharts.com  1 ΓερμανίαSuche - Offizielle Deutsche Charts  2 Ηνωμένες ΠολιτείεςThe Rolling Stones | Awards | AllMusic  11 Γαλλία  45Not Fade Away (σινγκλ)

Επίσημη κυκλοφορία: 21 Φεβρουαρίου 1964
ΧώραΘέση Ηνωμένο Βασίλειο  3 Ηνωμένες Πολιτείες  48Tell Me (σινγκλ)

Επίσημη κυκλοφορία: 13 Ιουνίου 1964
ΧώραΘέση Βέλγιοultratop.be - The Rolling Stones  1 ΟλλανδίαThe Rolling Stones - dutchcharts.nl  3 Γερμανία  22 Ηνωμένες Πολιτείες  24

Βραβεία
The Rolling Stones (άλμπουμ)
 Ηνωμένες Πολιτείες (RIAA Certification): Χρυσός Gold & Platinum - RIAA

Μέλη των Rolling Stones
Οι μουσικοί οι οποίοι ηχογράφησαν τα κομμάτια του "The Rolling Stones" ήταν οι εξής:
 Μικ Τζάγκερ - φωνητικά, φυσαρμόνικα, κρουστά
 Κιθ Ρίτσαρντς - κιθάρα, φωνητικά
 Μπράιαν Τζόουνς - κιθάρα, φωνητικά, φυσαρμόνικα, κρουστά
 Μπιλ Γουάιμαν - μπάσο
 Τσάρλι Γουάτς - τύμπανα, κρουστά

 Γκεστ συμμετοχές 
 Ιαν Στιούαρτ - πλήκτρα, πιάνο
 Τζιν Πίντεϊ - πιάνο
 Φιλ Σπέκτορ - μαράκες

Παραπομπές 

Πηγές
 The Rolling Stones (England's Newest Hit Makers) - The Rolling Stones | Songs, Reviews, Credits | AllMusic
 The Rolling Stones - The Rolling Stones | Sputnikmusic
 BBC - Music - Review of The Rolling Stones - The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1964
Κατηγορία:Decca Records